ജോഡി കോമെർ

ഒരു ഇംഗ്ലീഷ് നടിയാണ് **ജോഡി മാരി കോമെർ (Jodie Comer)** (ജനനം: 11 മാർച്ച് 1993) . കില്ലിംഗ് ഈവ് (2018 മുതൽ ഇന്നുവരെ) എന്ന ബിബിസി ത്രില്ലർ പരമ്പരയിൽ  റഷ്യൻ കൊലയാളിയായ ഒക്സാന അസ്താൻകോവ / വില്ലനെൽ എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്. ഈ കഥാപാത്രത്തെ അവതരിപ്പിച്ചതിന്  മികച്ച നടിക്കുള്ള ബാഫ്റ്റ അവാർഡും, പ്രൈംടൈം എമ്മി അവാർഡും കോമെർ നേടി. മൈ മാഡ് ഫാറ്റ് ഡയറി (2013–2015) എന്ന കോമഡി പരമ്പരയിലെ ക്ലോയി ജെമെൽ, ബിബിസി ത്രീ അവതരിപ്പിച്ച പതിമൂന്ന് (2016) എന്ന ഡ്രാമ പരമ്പരയിലെ ഐവി മോക്സം, ദി വൈറ്റ് പ്രിൻസെസ്സ് (2017) എന്ന സ്റ്റാർസ് പരമ്പരയിലെ എലിസബത്ത് ഓഫ് യോർക്ക് എന്നിവയാണ് ശ്രദ്ധേയമായ മറ്റു വേഷങ്ങൾ.  

## ചെറുപ്പകാലം
ജോഡി മാരി കോമർ 1993 മാർച്ച് 11 ന് ലിവർപൂളിൽ ജനിച്ചു. ഒരു കുടുംബ അവധിക്കാലത്ത് സ്കൂൾ ടാലന്റ് ഷോയുടെ റിഹേഴ്സലിൽ പങ്കെടുക്കാൻ കഴിയാത്തതിനാൽ സെന്റ് ജൂലിസിലെ അവളുടെ സുഹൃത്തുക്കൾ ഒരു ഡാൻസ് ഗ്രൂപ്പിൽ നിന്ന് പുറത്താക്കി. ഇതേ തുടർന്ന് അവൾ ഒരു മോണോലോഗ് അവതരിപ്പിക്കുകയും, അത് അവളുടെ നാടക അദ്ധ്യാപകന്റെ ശ്രദ്ധയിൽപ്പെടുകയും ചെയ്തു. അദ്ദേഹം പിന്നീട് അവളെ ഒരു ബിബിസി റേഡിയോ 4 നാടകത്തിന് ഓഡിഷന് അയച്ചു. ഓഡിഷൻ വിജയിച്ച കോമർ അഭിനയരംഗത്തു അരങ്ങേറ്റം ചെയ്തു. നാടകത്തിലെ സഹതാരങ്ങൾ അഭിനയരംഗത്ത് തുടരാൻ അവളോട് ആവശ്യപ്പെടുകയും ഒരു ഏജന്റിനെ സമീപിക്കാൻ ഉപദേശിക്കുകയും ചെയ്തു. അഭിനയ ജീവിതം തുടരുന്നതിനിടയിൽ, കോമർ ബാറിലും ടെസ്‌കോ സൂപ്പർമാർക്കറ്റിലും ജോലി നോക്കി.

## കരിയർ
2008-ൽ ദി റോയൽ ടുഡേ എന്ന എപ്പിസോഡിൽ അതിഥി വേഷത്തോടെയാണ് കോമറിന്റെ പ്രൊഫഷണൽ  കരിയർ ആരംഭിച്ചത്. ദി റോയൽ എന്ന മെഡിക്കൽ നാടക പരമ്പരയുടെ സ്പിൻ-ഓഫ് പരമ്പരയാണ് ദി റോയൽ ടുഡേ. തുടർന്ന് വാട്ടർലൂ റോഡ്, ഹോൾബി സിറ്റി, ഡോക്ടർസ് , സൈലന്റ് വിറ്റ്നസ്, കാഷ്വാലിറ്റി, ലോ & ഓർഡർ: യുകെ, വെറ, ഇൻസ്പെക്ടർ ജോർജ്ജ് ജന്റലി തുടങ്ങിയ പരമ്പരകളിൽ അവർ പ്രത്യക്ഷപ്പെട്ടു. റിമംബർ മി എന്ന അഞ്ച് എപ്പിസോഡുകൾ ഉള്ള അമാനുഷിക മിനി പരമ്പരയിൽ മുഖ്യകഥാപാത്രം അവതരിപ്പിക്കാൻ കൊമെറിനെ തിരഞ്ഞെടുത്തു. 2015ൽ ലേഡി ചാറ്റർലിസ് ലവർ എന്ന നോവലിനെ അടിസ്ഥാനമാക്കി ബിബിസി വണ്ണിൽ സംപ്രേഷണം ചെയ്ത ടെലിവിഷൻ ചിത്രത്തിൽ കോമെർ അഭിനയിച്ചു. അതേ വർഷം, ഡോക്ടർ ഫോസ്റ്റർ എന്ന ബിബിസി വൺ നാടക പരമ്പരയിൽ കേറ്റ് പാർക്സ് എന്ന വേഷം അവതരിപ്പിച്ചു. 2016 ഫെബ്രുവരിയിൽ ബിബിസി അവതരിപ്പിച്ച തേർട്ടീൻ എന്ന മിനി പരമ്പരയിൽ കോമെർ ഐവി മോക്സം എന്ന കഥാപാത്രമായി അഭിനയിക്കുകയും ഇതിന് മികച്ച നടിക്കുള്ള ബ്രിട്ടീഷ് അക്കാദമി ടെലിവിഷൻ നാമനിർദ്ദേശം നേടുകയും ചെയ്തു. 2016 ഡിസംബറിൽ അവർ ബിബിസി മിനി പരമ്പര റില്ലിംഗ്ടൺ പ്ലേസിൽ പ്രത്യക്ഷപ്പെട്ടു. 2017 ൽ, ദി വൈറ്റ് പ്രിൻസസ് എന്ന സ്റ്റാർസ് പരമ്പരയിൽ എലിസബത്ത് ഓഫ് യോർക്കിന്റെ ചെറുപ്പകാലം അവതരിപ്പിച്ചു. 2017 ൽ,  ഇംഗ്ലണ്ട് ഈസ് മൈൻ എന്ന ചിത്രത്തിലൂടെ ചലച്ചിത്രത്തിലും അരങ്ങേറി.  

ഏപ്രിൽ 2018-ൽ, കോമെർ ബിബിസി അമേരിക്ക നിർമിച്ച കില്ലിങ്ങ് ഈവ് എന്ന ത്രില്ലർ പരമ്പരയിൽ ഒക്സാന അസ്താൻകോവ / വില്ലനെൽ എന്ന കഥാപാത്രത്തെ അവതരിപ്പിക്കാൻ തുടങ്ങി. റഷ്യൻ കൊലയാളിയായ വില്ലനെലിനു തന്നെ പിന്തുടരുന്ന ഈവ് പോളാസ്‌ട്രി എന്ന MI6 ഏജന്റിനോട് അഭിനിവേശം തോന്നുന്നു. ആദ്യ സീസൺ സംപ്രേഷണം ചെയ്യുന്നതിന് മുമ്പായി രണ്ടാം സീസണിനായി ഈ പരമ്പര പുതുക്കിയിരുന്നു. കില്ലിംഗ് ഈവിന്റെ രണ്ടാം സീസൺ 2019 ഏപ്രിലിൽ പ്രദർശിപ്പിച്ചു.  മികച്ച നടിക്കുള്ള ബ്രിട്ടീഷ് അക്കാദമി ടെലിവിഷൻ അവാർഡും ഒരു നാടക പരമ്പരയിലെ മികച്ച നടിക്ക് പ്രൈംടൈം എമ്മി അവാർഡും കോമെർ നേടി.

## ഫിലിമോഗ്രാഫി

### ചലച്ചിത്രം

### ടെലിവിഷൻ

## അവാർഡുകളും നാമനിർദ്ദേശങ്ങളും

## അവലംബം

## ബാഹ്യ ലിങ്കുകൾ

* 
* 
* 
* 
വർഗ്ഗം:ഇംഗ്ലീഷ് സ്റ്റേജ് നടിമാർ
വർഗ്ഗം:ഇംഗ്ലീഷ് ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:മാർച്ച് 11-ന് ജനിച്ചവർ
വർഗ്ഗം:1993-ൽ ജനിച്ചവർ